سودان پرزیدنتی عمر البشیر یاردیمجیسی حسن صالحی باش ناظیر اولا‌راق تعیین ائتدی.
پرزیدنتین یاردیمجیسی و بشیرین لیدئرلیک ائتدیگی میللی کنگره پارتیسی‌نین صدر معاوینی ابراهیم محمود بونو کئچیردیگی مطبوعات کوفرانسیندا دئدی.
او بیلدیردی ، یوکسک سویه‌لی پارتی یئتکیلیلری ایله کئچیریلن توپلانتیدا صالحین باش ناظیر کیمی تعیین اولونماسی باره‌ده راضی‌لیق الده ائدیلدی. صالح عینی زاماندا پرزیدنتین بیرینجی یاردیمجیسی وظیفه‌سینی ده داوام ائتدیره‌جک.
محمود، جمهور باشقانی البشرین آتاما ایله باغلی فرمانی‌نین صاباح یاییملایاجاغی بیلدیردی، صالحین میللی دیالوق پروسئسینه قاتیلان سیاسی طرف‌لرله مصلحت‌لشه‌رک حکومتی فورمالاشدیرما فعالیت‌لرینی باشلاداجاغی قئید ائتدی. بونونلا دا سودان-دا 28 ایلدن سونرا ایلک دفعه باش ناظیر تعیین اولوندو.
عمر البشیر 1989-جو ایلده حاکمیته گلمه‌سی ایله باش ناظیرلیک پوستونو لغو ائده‌رک پرزیدنت‌لیک سیستمینه کئچمیشدی.
سودان پارلامنتی دسامبر آییندا یئنی‌دن باش ناظیرلیک پوستونو اولوشدورما کیمی بیر سیرا اساس‌لاری دا احاته ائدن آنایاسا دییشیک‌لیگینی تصدیق‌له‌میشدی.
